יוהאן כריסטוף אדלונג

יוהאן כריסטוף אדלונג (גרמנית: Johann Christoph Adelung; 8 באוגוסט 1732 - 10 בספטמבר 1806) היה מדקדק ופילולוג גרמני.

חייו 
אדלונג נולד בשפנטקו שבפומרניה. הוא למד בבתי הספר הציבוריים שבאנקלם ובקלוסטרברגן, ולאחר מכן למד תאולוגיה אוונגליסטית באוניברסיטה על שם מרטין לותר בהאלה שבסקסוניה-אנהלט. ב־1759 קיבל משרת הוראה בגימנסיה שבארפורט, אך ויתר עליה לאחר שנתיים בגלל מחלוקת פנים-נוצרית ופנה למחקר פילולוגי במעונו הפרטי שבלייפציג. ב־1787 מונה להיות הספרן הראשי של פרדריק אוגוסטוס הראשון בדרזדן, ונשא תפקיד זה עד מותו ב־1806.

הוא יצר את המילון הגרמני הגדול והשלם הראשון (Grammatisch-kritisches Wörterbuch der hochdeutschen Mundart), שכלל את האטימולוגיה של המילים ואת צורת ההגייה שלהן.

קישורים חיצוניים 

 סריקה מלאה של כל המילון הגרמני של אדלונג
 

בלשנים ולשונאים גרמנים
מילונאים גרמנים
פילולוגים גרמנים
גרמנים חברי הבונים החופשיים
ילידי 1732
גרמנים שנפטרו ב-1806